CELEX: 32019D2113
Language: ro
Date: 2019-12-09 00:00:00
Title: Decizia (PESC) 2019/2113 a Consiliului din 9 decembrie 2019 de modificare a Deciziei (PESC) 2016/2356 de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă

10.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 318/161
               
            
         DECIZIA (PESC) 2019/2113 A CONSILIULUI
         din 9 decembrie 2019
         de modificare a Deciziei (PESC) 2016/2356 de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 19 decembrie 2016, Consiliul a adoptat Decizia (PESC) 2016/2356 (1).
                  
               
                     (2)
                  
                  
                     Decizia (PESC) 2016/2356 prevede o perioadă de punere în aplicare de 36 de luni pentru activitățile menționate la articolul 1 din decizia menționată, care începe la data încheierii acordului de finanțare prevăzut la articolul 3 alineatul (3).
                  
               
                     (3)
                  
                  
                     La 13 noiembrie 2019, Programul Organizației Națiunilor Unite pentru Dezvoltare (PNUD), acționând în numele Biroului de control pentru Europa de Sud-Est și de Est asupra armelor de calibru mic și a armamentului ușor (SEESAC), a solicitat autorizarea din partea Uniunii de a prelungi cu cinci luni perioada de punere în aplicare a Deciziei (PESC) 2016/2356.
                  
               
                     (4)
                  
                  
                     Modificarea solicitată a Deciziei (PESC) 2016/2356 se referă la articolul 5 alineatul (2) din aceasta și la punctul 6 din anexa la decizia respectivă, în care ar trebui să se modifice mențiunea referitoare la durata proiectului.
                  
               
                     (5)
                  
                  
                     Continuarea activităților menționate la articolul 1 din Decizia (PESC) 2016/2356, astfel cum se menționează în mod specific în solicitarea formulată de PNUD în numele SEESAC la 13 noiembrie 2019, ar putea fi realizată fără implicații în ceea ce privește resursele.
                  
               
                     (6)
                  
                  
                     Decizia (PESC) 2016/2356 ar trebui, prin urmare să fie modificată pentru a permite desfășurarea în continuare a activităților menționate la articolul 1 din decizia respectivă prin prelungirea în mod corespunzător a duratei acesteia,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2016/2356 se modifică după cum urmează:
            
                        1.
                     
                     
                        La articolul 5, alineatul (2) se înlocuiește cu următorul text:
                        
                           „(2)   Prezenta decizie expiră după 41 de luni de la data încheierii acordului menționat la articolul 3 alineatul (3) sau, în cazul în care niciun acord nu a fost încheiat în acest termen, la șase luni de la data intrării în vigoare.”
                        
                     
                  
                        2.
                     
                     
                        Textul punctului 6 din anexă se înlocuiește cu următorul text:
                        
                                    „6.
                                 
                                 
                                    Durata
                                    Pe baza experienței punerii în aplicare a Deciziei 2010/179/PESC a Consiliului și ținând seama de sfera de aplicare regională a proiectului, de numărul beneficiarilor, precum și de numărul și complexitatea activităților planificate, durata punerii în aplicare este de 41 de luni.”
                                 
                              
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 9 decembrie 2019.
            
               
                  Pentru Consiliu
               
               
                  Președintele
               
               …
            
         
         
            (1)  Decizia (PESC) 2016/2356 a Consiliului din 19 decembrie 2016 de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă (JO L 348, 21.12.2016, p. 60).